Վիվա Արմենիա

մինի|Ընկերության պատկերանիշը 2012-2019 թվականներին
մինի|Ընկերության պատկերանիշը 2019-2024 թվականներին
«Viva» (հայ․ Վիվա, լրիվ անվ․՝ «Վիվա Արմենիա» ՓԲԸ) – բջջային օպերատոր, որը տրամադրում է բջջային կապի, շարժական ինտերնետի և հեռահաղորդակցության ոլորտի մի շարք այլ ծառայություններ Հայաստանի ողջ տարածքում։ Ընկերությունը հանդիսանում է Հայաստանի խոշորագույն հարկատուներից մեկը։ Ներկայիս դրությամբ ընկերությունն ունի 1200 աշխատակից և ավելի քան 2 միլիոն բաժանորդ:

Վիվան ունի 4 ցանցային կոդ՝ 093, 094, 098 և 077 (միջազգային ձևաչափով՝ +374 93 XXXXXX, +374 94 XXXXXX, +374 98 XXXXXX, +374 77 XXXXXX)։

 Պատմություն 
Ընկերությունը գործունեություն իրականացնելու արտոնագիր է ստացել 2004 թվականի նոյեմբերի 2–ին, գրանցված լինելով որպես «Ղ–Տելեկոմ» ՝ «ՎիվաՍել» բրենդային անվանմամբ։ Գործունեությունն սկսել է 2005 թվականին ՝ գլխավոր տնօրեն Ռալֆ Յիրիկյանի ղեկավարությամբ։

2006 թվականի սեպտեմբերին ընկերության բջջային ցանցը հասանելի էր երկրի բնակեցված տարածքի 90 տոկոսում, կարողանալով գրավել կապի շուկայի մասնաբաժնի 50%–ը։

2007 թվականի սեպտեմբերին, բաժնետոմսերի 80 տոկոսի վաճառքից հետո, ընկերությունը դարձավ ԱՊՀ տարածքում հեռահաղորդակցության ռուսական «Մոբիլնիյե Տելեսիստեմի» («ՄՏՍ») բաց բաժնետիրական ընկերության դուստր ձեռնարկություն։ Նույն թվականին Վիվայի ծառայություններից օգտվողների քանակը գերազանցում է 1 միլիոնը։

2008 թվականին իրականացված քոբրենդինգի արդյունքում փոխվեց ընկերության ապրանքանշանը. «ՎիվաՍել»–ը վերանվանվեց որպես «ՎիվաՍել-ՄՏՍ»։ Այդ տարվա ընթացքում ընկերությանը նաև հաջողվեց գրավել շուկայի զգալի մասնաբաժինը ՝ գերազանցելով 78 տոկոսը։

2009 թ. Viva-ն կոմերցիոն մեկնարկ տվեց 3G ցանցին Հայաստանի ամբողջ տարածքում, ներառյալ մարզերում և Երևանի մետրոպիլիտենի մետրոներում, իսկ արդեն 2010 թ. 3G ծածկույթը ապահովեց Հայաստանի ողջ տարածքում։ 2011 թվականին Viva-ն առաջինը Հայաստանում սկսեց շահագործել 4G կապըՎիվա Սելը սկսեց շահագործել 4G կապը ։ 2023 թվականին Viva-ն ազդարարեց Երևանում իր՝ 5G ցանցի գործարկման մասին։

2012 թվականին Viva-ն ամրապնդեց իր դիրքերը նաև ֆինանսավճարային ծառայությունների շուկայում․ թողարկվեց «ՄոբիԴրամ» էլեկտրոնային դրամապանակը, 2016 թվականին «ՄոբիԴրամ»–ի բջջային հավելվածը, որը հաճախորդին հնարավորություն է տալիս անհպում վճարումներ կատարել սմարթֆոնի միջոցով: Ըստ 2012 թվականի ամռանն անցկացված հարցումների, ընկերությունը Հայաստանի լավագույն ինտերնետ-պրովայդերների ցանկում զբաղեցնում է չորրորդ տեղըՀայաստանի առաջատար ինտերնետ պրովայդերները. ամառ 2012։

2014 թվականին Viva-ի բջջային ինտերնետի բաժանորդների թիվը հասավ 1 միլիոնի և ընկերությունը գրավեց շուկայի մասնաբաժնի ավելի քան 60%-ը:

2017 թ․ ընկերությունը սկսում է տրամադրել ֆիքսված VoIP ծառայություններ, ֆիքսված լայնաշերտ ինտերնետ և տվյալների փոխանցում, համատեղակայում և կապուղիների տրամադրում և B2B ծառայություններ: Viva-ի կողմից լայնաշերտ ինտերնետի մատակարար, օպտիկամանրաթելային սեփական ցանց ու տեխնոլոգիական հզորություններ, ինչպես նաև բաժանորդային զգալի բազա ունեցող «ADC» ընկերության ակտիվների ձեռքբերման արդյունքում ՝ Viva-ն զգալիորեն ընդլայնել է լայնաշերտ ֆիքսված ինտերնետի ու հարակից ծառայություններից օգտվող իր բաժանորդների բազան, որը ներառում է իրավաբանական անձանց՝ մասնավոր/կորպորատիվ սեկտորի ընկերություններ, պետական ու համայնքային կառույցներ:

2018 թվականին ընկերությունը վերազինել է իր ամպային ենթակառուցվածքներն և ներկայացրել #CloudMTS՝ ծառայությունը։ Նաև ընկերությունը առաջինը Հայաստանում ձեռք է բերել ISO 37001 և ISO 19600 հակակոռուպցիոն և համապատասխանության համակարգերի միջազգային ստանդարտներին համապատասխանության վկայական:

2019 թվականին Viva-ն ՀՀ վարչապետի աշխատակազմի հետ կնքել է համագործակցության հուշագիր՝ հակակոռուպցիոն և ներքին բարեվարքության համակարգի ներդրման շուրջ: Նույն թվականի օգոստոսին «ՄՏՍ» բաց բաժնետիրական ընկերությունը ձեռք է բերել Viva-ի բաժնետոմսերի մնացած 20 տոկոսը։

2020 թվականին ընկերությունը փոփոխել է իր պատկերանշանը և արտաքին տեսքը, ուղղվածությունը ուղղելով դեպի երիտասարդության գրավչականությունը, և համապատասխանեցնելով իր ռուսական ընկերության տեսքին։

2022 թվականից ընկերության գլխավոր տնօրեն է նշանակվել Արմեն Ավետիսյանը։

 Ընկերության վերակառուցում 
2024 թ․ հունվարի 24-ին Viva-ն հայտարարեց բաժնետիրոջ փոփոխության մասին։ Ըստ այդմ ՝ ընկերությունը դադարեց ռուսական «ՄՏՍ» խմբի մաս կազմել։ «ՄՏՍ Հայաստան» ՓԲԸ-ի նոր բաժնետերը «Ֆեդիլքո Գրուպ Լիմիթիդ»-ն (“Fedilco Group Limited”) է:

«Ֆեդիլքո Գրուպ Լիմիթիդ»-ը Կիպրոսում գրանցված ընկերություն է, որի վերջնական շահառու (բենեֆիցիար) սեփականատերերն են Չժե Չժանգը և Կոնստանտին Սոկոլովը։ Հաշվի առնելով Հայաստանի համար «ՄՏՍ Հայաստան» ՓԲԸ-ի ռազմավարական նշանակությունը ՝ «Ֆեդիլքո Գրուպ Լիմիթիդ»-ը բաժնետոմսերի 20%-ը փոխանցեց Հայաստանի Հանրապետությանը` անհատույց։ 2024 թ. մարտի 25-ից ընկերության նոր պաշտոնական անվանումը «Վիվա Արմենիա» փակ բաժնետիրական ընկերություն է։ Նույն թվականի հուլիսի 1-ին ընկերությունը ներկայացրեց իր նոր ապրանքանշանը և նոր՝  «Քո շուրջը» կարգախոսը։ 

 Տես նաև 

 Հայաստանի ինտերնետ պրովայդերների ցուցակ

 Ծանոթագրություններ 

Կատեգորիա:2004 հիմնադրված ընկերություններ
Կատեգորիա:Բջջային օպերատորներ
Կատեգորիա:Հայաստանի Ինտերնետ պրովայդերներ
Կատեգորիա:Հայաստանի հեռահաղորդակցական ընկերություններ